Wisła

Wisła (łac. Vistula) – nojdugszŏ rzyka, co uchodzi do Bałtyckigo Morza, a tyż nojdugszo rzyka, co przepływo bez Ślōnsk, ô dugości 1022 km. Wpływŏ do Gdańskij Zŏtoki, a jeji strzednioroczny przepływ w tajliku ujściowym wynosi 1046 m³/s.

Dugość Wisły podŏwanŏ we zdrzōdłach ulygŏ pōmianie na piestrzyni lŏt. Do 2009 Bazowy Statystyczny Amt podŏwoł, iże rzyka ta mŏ 1047 km dugości, za to w 2010 GUS podoł nowõ dugość, kero wynosi 1022 km. Ta dugość bōła narachowanŏ podle karty digitalnego hydrograficznego tajlōngu Polski. Dugość Wisły, co wynosi 1022 km, GUS podŏwoł tyż w dalszych latach. Podle miar z 2005 roku Wisła mŏ dugość 1023,5 km, za to niykere terŏźne ôbrobiynia naukowe durch podowajōm tã wcześniejszõ dugość (bp. 1047,5 km w robocie z 2021). Kilometraż Wisły niyma rachowany ôd jeji zdrzōdoł, atoli ôd uchodu Przemsze, tōż w placu w bliżu zaczōntku jeji fōnkcyje za wodnõ drōgã. W tym ujyńciu jeji ôstatni, ujściowy pōnkt to kilōmeter 941.

Kategoryjo:Wisła